
Tătucu. 


Singur, în trăsura drumului de fier, care 
îl poartă departe de locurile scumpe în care 
a trăit doisprezece ani, un pătrar din viața 
lui de păn'acum, căpitanul Stavarache Daniil 
caută să reînchege sărbătoarea de peste 
noapte, praznicul ce-au dat în cinstea lui 
oficerii regimentului al cincilea de roșiori, 
cuvintele ce s'au rostit pentru el, despărțirea 
în stație, — și auzul îi este încă alintat de 
glasul muzicei militare ce-a cântat, pentru 
el, o întreagă noapte. Ochilor lui trezi, dar 
îngândurați în văgăune, ce se plimbă, prin 
geamul pătrat, peste miriștile arămii și po- 
rumbiștile pârlite ce sboară ca niște arătări, 
ca printrun ochian li se perindează fundurile 
roșii ale chipiurilor, prinse în cuierele de 
fier ale sufrageriei cercului militar, care i se 
par o mare de capete păgâne acoperite cu 
fesuri; trupurile .oficerilor, moleșite de beu- 
tură, o ordie de dușmani, tupilați de-avalma 
în șanțurile din preajma redutelor; urechilor 
le-ajunge după urmă svonul sburdălniciei 
de sărbătoare, ce vine ca o undă și i se 
pare un zarvăt de năvală; zornetul pintenilor, 
glas de oțele încrucișate; toba cea mare și 
trâmbițele, un marș de atac; — Rahova, 
Opanesul, Plevna.... 

Înnăbușe un suspin, descinge șartul, svârle 
ledunca și-și desprinde decoraţiile. Toate 
flăcărează, ca para, în răsfățul unei reci raze 
dela soarele furișat prin spărtura clăbucilor 
groși, de nori tomnatici. Işi sprijine fruntea 
în palmă și pleoapele i se lipesc spre a 
chemă visul din care a trăit cu atâta sete. 

Și ceasurile de drum trec încete, până ce 


trenul se oprește în stația unde are să se 
coboare, chemându-i sufletul la încercări noi. 

Cu viața din târgul lui se împacă lesne. 
Aci sa născut, aci a copilărit neiubit de 
nimeni, a intrat copil de trupă la regiment, 
decât să se bage ucenic la o prăvălie unde 
voiă să-l pună tată-său, aci s'a legat voluntar, 
a pus galonul de brigadier, pe: care l-a 
schimbat iute într'altul de sergent, s'a făcut 
vagmistru. Aci a auzit tobele și goarnele 
vestind războiul și chemând pe copiii ţării 
la datoria sângelui pe care, el, a înțeles-o 
cu inima întreagă. Și toate aceste crâmpeie 
moarte acum, din cari își satură viața, are ce 
i le aduce aminte. Pe un colnic se înnalță 
granitul cenușiu și vulturul ce-și saltă ari- 
pile de bronz, însemnând locul unde a ples- 
nit ghiuleaua dintâiu la picioarele lui Vodă 
și de unde a prins să răzbubue tunul ce 
duceă jalea și ruina în rândurile vrăjmașe, 
colo, peste hotar. Aci curge liniștită Dunărea 
care a spălat râurile de sânge și a mistuit 
miile de leșuri. Aci i-a bătut inima, pentru 
întâia oară, când s'a logodit cu moartea.... 

E și garnizoană cu un regiment de pihotași 
şi-un escadron de călăreți. În uniforma ce 
a început să se învechească, e toată ziua 
în lumea militărească dela regiment, mereu 
la escadronul în a cărui bătătură s'a 'mdră- 


„gostit cu oastea și i-a fost ibovnică de 


atunci încoace, și cât o trăi. Ofiţerul care 
comandă astăzi, cu învăţătură nouă, încă 
nimic war însemnă de war fi mănuit sabia 
sub ochii lui, și-i spune cu dragoste: 


„Mă Bistriţene, tătucule, cum se cunoaște, 

mă, c'ai ieșit din escadronul meu; asta te-a 
făcut călăreț, tată, nu școala dela Târgoviște, 
să știi...“ și-l bate pe umeri, părintește, și 
se duce cu el la grajduri, unde e curat 
spilcă, de vede caii, ce-au început să-i cu- 
noască glasul, de le vorbește și ei nechează 
întinzând boturile după bucăţelele de zahăr 
din podul palmii. „Șoimul ăsta al tău mare 
pereche, mă, numai cu Ducipal al meu, 
săracul, s'ar sămui... Ăsta e leu, mă, de 

Cu lunile și cu anii, însă, puterea scade, 
galbenul mustăţii lui îl prididesc firile albe, 
spinarea se aduce, roșul tunicei se spălăcește, 
găitanele bătute 'n fir de aur se înnegresc, 
decoraţiile se întunecă ca de-o umbră... 
Cu un oftat din adâncul pieptului se hotă- 
rește să-și facă haine de târgovăţ, ca să-și 
mai păstreze marea ţinută la ladă, pentru 
zilele de părăzi. În locul pantalonilor celor 
albi și tiviţi în şireturi negre, negustorul, 


T. Aman: Jocul Bătutei (gravură). 


mânâncă jărăgaiu, să mi-l trimeţi să-l încalic și 
eu odată... Ehei, pe tine te-o fi trântit el, săracu, 
da pe mine nu, tătucule, că eu ţi-am pus frâul 
în-mână; nu la școala de cavalerie ai învățat 
tu... Așa e? Tăgăduește dacă-ți dă mâna.“ 

Căpitanul escadronului întăriă și încuviință, 


iar Tătucu — că așa îi spuneă și lumea de 
aci cum i se pomenise numele dela regi- 
ment — se despărțiă cu strânsori de mână 


dela căpitan până la vagmiștri, falnic în 
mersul lui, cu decoraţiile sclipitoare” pe 
stânga pieptului. Şi când încălică, parcă eră 
crescut pe șea, înfipt acolo, dar mlădios și 
îndemânatic de stă o lume să-l privească. 


un bulgar, i-a croit niște porturi nu știu cum, 
cu cari greu se obișnuește, un gheroc larg 
îl înghite ca într'un sac și o pălărie de pâslă 
cafenie, cu niște margini late și moi, de-i 
cad pe ochi, îi gătește capul de se sperie 
singur când se vede în oglindă ori în vre-un 
galantar pe la prăvălii. La chiotoarea stângă 
a hainei, un năsturel de rips, întocmit de-o 
mână îndemânatică, din patru feluri de mă- 
tăsuri cu ape negre, roșii, albastre și albe, 
îl fac să ierte celelalte neajunsuri ale îm- 


brăcămintei celei noi. 


Deprins cu deșteptarea în revărsat, se 
scoală cu zorile odată și la cântatul cocoșilor 

T. Aman: Moş Neagu (gr.). 


iese pe ulițele târgului, când vin femeile în 
piață cu coșurile de ouă și puii de găină, și 
stă martor la hărțuelile dintre precupețţii 
hrăpareţi, slujnicile și soldaţii ce se bat să 
apuce o bucată mai bună și mai ieftină, 
până nu le-o șterge alții... Când îi ajunge, 
se strecoară în grădinița publică de-alături, 
„pe cărarea cea mai strâmtă unde se 'mbie 
rămurișul de liliac și de hurmuz, până ajunge 
la o potecă ce coboară pe-un povârniș, și 
se lasă de vale, pe lângă zăgazul dela vamă, 
de ascultă murmurul surd al Dunării, iar 
ochii lui înflămânziți îndrăgesc valurile răs- 
colite de vânturi și se pironesc în meterezele 
zidurilor cetăţii ce se zărește peste malul 
cel drept, purtând nevindecate în coaste 
rănile negre ale ghiulelor românești. Atunci 
întinerește, altfel îi bate inima, se simte 
ușor ca fulgul și mâna i se apasă pe locul 
din piept, unde simte zvâcnituri ce-i prici- 
nuesc o pătrunzătoare dar dulce durere... 
Și cum nu-l aude nici vântul ce-i fură 
vorbele de pe buze, rostește tare, tare de tot: 

„Unde mai e un războiu, mămulică Doamne, 
pân ce nu 'nchide ochii Tătucu!...“ și c'o 
nădejde mare, de copil, când soarele începe 
să tivească crestele dealurilor cu însăilituri 
de flacări, învălue zările cu o privire de 
revedere, taie drumul spre cafeneaua de sub 
hotelul cel mare și se împacă c'o boabă de 
vișină în zeamă de zahăr ars, până ce se ivește 
vre-un mușteriu de dardăr. 


T. Aman: Țigancă (gr.). ` 


Acum a început să se îngroașe, pântecul 
i se umflă și stomacul i se țugue ca un 
burduf, de nu-i mai încap în gherocul pe 
care-l poartă descheiat, pantalonii i s'au întins 
ca pe-o tobă și i. sau scurtat de i se vede 
gumilasticul cismuliţelor de ghems. A început 
să dea de rușine cu călăritul și se fereşte 
de zâmbetul cam șiret al căpitanului dela 
escadron, care i-a mai trimes de câteva 
ori pe Șoim și nu s'a mai simțit voinic să-l 
călărească. Când vine întâmplarea de dă 
ochi cu căpitanul Bistriţeanu, se aprinde la 
chip, schimbă feţe și, făstăcit, îl trage la o 
ţuică, la o drojdie ceva, în vre-o băcănie: 

„Mă, tătucule, oiu fi îmbătrânit, mă, să 
nu-ţi baţi joc de mine, mă; așa vrei tu, 
taicule, să mă faci de pomina escadronului ?“ 
Și-și înneacă ciuda întrun păhăruț de ma- 
stică, pe care-l dă de dușcă și mai zice de 
un rând... 

Puterile scad mereu însă, vlaga piere, 
somnul lui ca de prunc i se face mai greu, 
mai adânc, se deşteaptă înnăcrit, dar de 
lăsat tot nu se lasă cu una, cu două, și tot 
așa îl văd orășenii, cu surâsul lui tineresc, 
co glumă pentru fiecare, ticluită că se bro- 
dește totdeauna, și cu floricica de mătăsuri 
ripsate la chiotoarea gherocului. 

La zile de părăzi cam are năcaz, acum, 
până-și suge pântecul în mundir, până să-și 
îmbrace chilota, până să mcingă șarful și 
să pună ledunca. Se duce umflat ca un 

curcan, gâtuit în copcile gulerului prea strâmt, 
suflând şi gâfăind, stacojiu și buhav. Pentru 
asta însă nu e mai puțin fercheș, decoraţiile-i 
sclipesc ca niște sori în pantglica după 
piept și e fudul, și se umflă în pene când 
simte că tot se mai găsesc ochi cari să-l 
deosebească dintre ceilalți oficeri. Ajuns 
acasă, se descheotoră să-și smulgă nasturii 
din postav, își pune straele și fireturile cu 
rânduială la ladă, strânge decoraţiile în cu- 
tioara lor, și cade pe jeț, cu mânile încru- 
cișate pe pântec, de răsuflă... 

Printre zilele astea de pace, odihnă și 
mulțumire, se pomeni odată cu un ipistat 
dela poliție, ce venià cu un catastif, să-i 
ceară niște deslușiri: 

„O să-mi daţi voe, domnule Căpitan, să 
vă întreb și pe dumneavoastră de anume ce 
decorații aveţi?“ 

Tresare: 

„Românești, tătucule, trei, şi una rusească: 
toa e din războiu, taicule, iar „Insemnele 
Onorifice“ pentru anii de credință lui Vodă, 
drapelului și oștirii... 

„Sunteţi așa de bun să mi le spuneți 
pe nume?“ 

„De ce nu, tătucule; dar naş puteă să 
aflu și eu în care scop?“ 

— „Ba da... lote,e un ordin dela prefectură, 
primit dela onor. ministerul de isterne... 
facem, ca să zic, un ricinsimânt...*“ 

„Măă... recenzământ care va să zică și 
de cei decoraţi! Ce ţi-e și cu legile astea 
țivile... O fi, tătucule, fă-ți datoria și scrie: 
„Trecerea Dunării“, care nu se mai dă, 
taicule, în ziua de azi, nimănuia... dobândită 
după trecerea dela Silistrioara; „Virtutea“, 
taicule, „Virtutea militară“, dupăce am ieșit 
din spitalul Crucei Roșii, zăcut de lingoare 
și de-o rană la cap și tot mam mai dus la 
războiu de-am dat piept cu păgânii şi-am 
împărtășit soarta vitejilor și de m'a făcut Vodă 
ofițer, cu gura lui, din vagmistru ce eram... 
„Comemorativa Rusă“, din porunca Împăra- 
tului Rusesc, dată de marele duce Nicolae, 
știi tu cine-i ăla, Marele Duce, taicule?... 
„insemnele pentru 25 de ani sub drapel“, fără 
nici o pedeapsă leat, pe foaia mea personală și 
numai cu laude, nu că ţi-o spun eu... Te-ai 
pliroforisit? Așa să știi și s'auzim de bine.“ 


Nrul 20. 1908 

Dar nu treci luna, când se pomeni şi c'o 
„confidențială“ dela poliție. Fără să știe de 
ce, se încruntă: 

- * „Dar asta ce mai e, neică?“ 

„O ţirculară, domnule căpitane, o 
adresă...“ 

— „Ce e, mă? Adresă? Mă, eu cu adrese nu 
știu să lucrez, eu cu poruncile sunt învăţat: 
dacă e de sus se execută, dacă e pentru ăi 
de jos, o dau!“ iar cu mâna nesigură deschise 
plicul și află că-l poftește polițaiul: 

„Pe mine? Poliţaiul? Pe miiine?... Ce 
glumă proastă e asta, calicule ?“ 

Dar glumă, neglumă, vardistul o tulise și 
Tătucu încremenise cu hârtia în mână și cu 
ochii pe ea, cetind'o mai cu băgare de seamă: 


„Având o cemunicare importantă și per- 
sonală a vă face, vă rog cu onoare să bine- 
voiți a trece pe la cabinetul subsemnatului.“ 


Informaţii el de dat poliției? Se întreceau 
nătărăii ăia. Întoarse hârtia și pe față și pe 
dos, în toate chipurile, şi îngândurat băgă de 
seamă adresa: „Domnului Daniil Stavarache, 
pensionar“. Cum? Pensionar? Dar gradul 
lui de căpitan nu-l mai poartă? Păi gradul 
e proprietatea oficerului, ţivililor, și în mor- 
mânt, o știți voi asta? Cine poate să-i ia 
gradul unui oficer? Hm! Și nici nu-i trecea 
prin minte să se ducă la o asemenea ne- 
cuviincioasă poftire ori să răspundă măcar. 
Dacă are ceva, să poftească dumnealui, se 
gândiă. Sfâși& hârtia, peticuţe, și-și umpli 
mâna s'o risipească în vânturi, dar ce se 
gândi mai bine, vâri în buzunar pumnul cu 
peticelele ce-i scăpau printre degete și-o 
porni vijelios pe ulițe, până ce se trezi în 
cabinetul polițaiului, care-l primi cu toată 
curtenirea... Tătucu, nerăbdător și fără pic 
de chef, își goli buzunarele de hârtioare pe 
masa polițaiului: 

„Ce te-ai apucat de glume, tătucule? Ce 
sunt astea?“ 

Polițaiul îl pofti să șează: 

„Nimica toată, domnule căpitane, nu trebue 
să vă fie cu supărare, vă explic eu... numai 
şedeți o leacă.“ Îi vorbiă frumos și cu mare 
cuviință. Tătucu se așeză pe divan: 

„Ei vezi, așa te 'nvață; gradul, tătucule, 
gradul, nu cum ai scris la adresă, gradul e pro- 

prietatea oficerului și după moarte chiar... 
Acum cu ce pot să te slujesc, că, să-ți spun 
drept, găsesc cam întrecută gluma... 

„+... Oarecare poruncă, domnule căpitan, 
pe cinstea mea, că fără intenție de motiv, 
să credeţi, nu vaş fi derajant... Avem o 
circulară, un ordin dela externe să punem 
în vederea celor ce poartă destincții... 
Numai persoanele cari au decorații sunt în 
drept să poarte şi rozeta sau pantglicuța, 
cum să vă spun... Contravenienții sunt pa- 
sabili...“ 

„Ei şi ce mă privește asta pe mine, tă- 
tucule !“ 

„Dumneavoastră nu sunteți membru al 
ordinelor naționale „Steaua“, „Coroana“ și 
nici al celor străine... Dumneavoastră aveti 
medalii cari nu dau drept la portul pant- 
glicei... 

„Ce faaace 2“ 

„Și ca să nu fiți pasabil de art. 208 al 
codului penal, țineam să vă spun, că sunt 
şi dator, altfel nu vaş fi supărat fără in- 
tenție de motiv...“ 

Tătucu nu mai eră tătucu, era domnul 
căpitan Daniil Stavarache, cum rar fusese 
în viața lui mai căpitan. O Dunăre mânioasă 
și turbată, nu alta. Dar cât de viielios se 
făcuse tot nu găsiă ce spune în cuvinte mai 
tari, că pe el pân'acum nu-l mâniase nimeni, 
nici chiar soldaţii, și în vocabularul lui sărac 
nu aveă decât trei-patru vorbe mai cu în- 
teles pentru bune și rele: tătucule și taicule, 
de drag; calicule, nătărăule și găgăuță de 
ocară: 

„Ai luat afion, calicule, ori nu ţi-e bine... 
Să faci bunătate să-ţi bagi minţile 'n cap și 
să-ți piară pofta de glumă cu mine, că ţi-ai 
găsit nașul, pe mulți lifuroi ca dumneata 
am pus eu la regulă... O să-ți arăt eu cod; 
cu prefectu o să mă răfuesc și o să ţii minte, 
nătărăule... Mă duc de-adreptul la el, la 
Craiova!“ și-i trânti ușa în nas, findcă își 
aduse aminte că sabia-i se ruginește întrun 
colțișor din cămară și uniforma-i se odihneă, 


așteptând zilele de paradă, în lada cu floare 


de sulfină. Țivil, nu se simţiă în destulă 
siguranţă. 

Poliţaiul făcii proces-verbal de ultraj și 
Tătucu se înfățișă la regiment, de se jălui co- 

lonelului, povestindu-i toată tărășenia cu 
lacrimi în ochi și roș de se temeă colonelul 
să nu-i vină dambla. Când îi lămuri şi el 
că așa sunt „regulile privitoare la aplicarea 
legilor pentru instituirea ordinelor naționale 
şi portul decoraţiilor şi al ordinelor,“ parcă 
l-ar fi isbit cu palmele peste obraji: 

„Cum medalii, domnule Colonel, cum me- 
dalii? Medalii sunt alea de se dau copiilor 
la examen și tinichelele de pe la panorame 
cui trage mai bine la țintă, nu astea câştigate 
cu prețul vieţii şi cu sânge vărsat la bătălie.“ 

Colonelul îi întinse cărțulia ce-o primise 
şi el de curând şi-l îndemnă s'o cetească. 
Tătucu se duse prostit şi numai atunci simți 
că-l ajunge amarul din care nu gustase încă. 
Colonelul se întâlni mai târziu cu poliţaiul, 
îl îmbună şi dobândi nimicirea procesului 
verbal ce făcuse. 

Acasă la el, Tătucu ceti regulamentul. 
Supus, îşi smulse rozeta cea frumoasă dela 
chiotoarea gherocului, dar se simți hotărât 
să-şi îngroape în casă zilele ce-i mai ră- 
mâneau de trăit. Cum eră să mai iese elpe 
ulii, la cafenea, în lume, ca un degradat, ca 
un oficer cu tresele smulse de-o mână ne- 
legiuită, ca un netrebnic. Zilele lui de ieşire 
erau știute de-acum: 14 Martie, 7 și 24 
Aprilie, 10 Maiu, 30 August, 28 Noemwrie, 
sărbătorile naţionale cu zile de părăzi, când 
puteă să-și pună uniforma cu medaliile „în 
mărime naturală“, cum ziceă la regulament. 

Medaliile ! Vorba asta îl urmăriă şi "n somn 
acum. Voise să înțeleagă, mai mult fiindcă 
aşa îl povățuise colonelul decât de frica re- 
gulelor cetite, se supusese, dar cu gândul nu 
se împăcase, nici de priceput bine nu price- 
puse încă și nici C'aveă să priceapă. Auzi me- 
dalii! Pentru așa lucru muncise el o viaţă, 
pentru atâta se avântase ca un nebun și scă- 
pase ca printr'o minune în puzderia de gloanţe 
şi de obuze! Toţi comisarii, toți rachierii 
și toți consilierii comunali făcuseră isprăvi 
mai mari de li se dăduse decoraţii, ordine 
naţionale ca „Steaua“ și „Coroana României“? 
Acum înțelegea, parcă; da, mai bine se des- 
luşiă. Să snopești lumea pașnică în bătăi la 
alegeri, să chinuești guvernul cu voturile tale 
pe cari i le poți da sau nu, să-ți precupe- 
teşti conștiința, erau virtuți ce se răsplătesc 

cu decorații, și să-ți iubeşti țara, să te ro- 
bești ei de bună voe, să-ți verși sângele în 
războiu, treabă bună de răsplătit c'o medalie, 
co mărturie de botez, c'o tinichea... 
Incepeă să i se pară altfel toate câte-l în- 
conjurau, să aibă altă idee despre oameni, 
să se simtă mai 
acuma. Fără nimeni pe lume, singur dina- 
intea câtorva morminte care închideau viețile 
celor ce-i fuseseră părinți, fără o tovarășe, 
fără copii, el.nu trăise decât pentru un 
liman și acum dintr'un vis din care se deş- 
teptase înnăcrit ... Infierbinţeli urmate de în- 
frigurări îl prindeau şi-l scuturau, se făceă 
întunerec în juru-i și atunci, noaptea, eșiă 
din casă, pe furiș, și se duceă peste râpele 
înnoroite dela Dunăre, și acolo, încremenind 
ceasuri, se trudiă să reînchege luptele din 
războiu, uitând o clipă de nedreptatea ce îl 
isbise. Făcuse parte, 
atunci, din brigada de 


roșiori ce ocupă sec- wo Er ea 


torul al treilea în po- 
zițiile dela Gârcea, la 
împresurarea Vidinu- 
lui, la 3 lanuarie 1878, 
după ce abia întremat 
se dăduse josdin patul 
spitalului „Crucea 
Roșie,“ unde zăcuse 
șase săptămâni de 
tifus și co cicatrice 
la braţ, iar pe piept 
cu 0... medalie, „Vir- 
tutea Militară“. Peste 
Iscursoarea mlăști- 


puţin bun, ba chiar rău 


noas a Topoloviţei i se perindau mișcările 
diviziei întâia, ca o lume de furnici, iar 
întreaga desfășurare a cavaleriei, ca întrun 
teatru de păpuși, mișcându-se pe câmpiile 
ude, descoperite, sub o ploaie de gloanţe. 
Prin ceața și negura nopții se munciă să 
desiușească sătucurile presărate în jurul ce- 
tății, până în malul Dunării, Ceizekul, Ko- 
rumbec, Capitanovcea... 

După nopţi de asemenea beție petrecută 
în ploaie și vânt, căpitanul veniă acasă sleit, 
cuprins de aprinderea creierilor, svârcolin- 
du-se în neastâmpăr și tăcând până și pentru 
colonelul care nu-l mai puteă scoate din tur- 
burarea ce-i pusese stăpânire pe suflet şi i 
se cetiă în față. Toamna îl găsiă și mai rău, 
căzuse într'o muţenie adâncă și nu mai voiă 
să primească pe nimeni. 

O zi mai bună se vestise într'acea. 28 No- 
emvrie, luarea Plevnei, zi de paradă, însem- 
nată cu roșu în calendarul 'dintiniima lui,.pe 
care nu-l fac librarii și nu se găsește în 
negoț. Aveă să pună tunica de 'roșior, chi- 
lota albă, să se ducă muiat în fireturi la 
biserică, să-și simtă iară, pe piept, strălu- 
cind... medaliile. De dimineaţă își scoase 
straiele de uniformă şi și 'le-așeză pe pat. 
Se vede că de mult nu le mai scosese la 
aer și nu mai primenise sulfina şi canforul 
din săculețe: tunica erà ciuruită toată, pan- 
talonii îi rosese molii pe dearândul, pe fundul 
cutiei de mucava în care-și păstră căciulița 
de mare ţinută se așezase un pufușor negru 


a. 


T. Aman: 


Chirigiu (gr.). 

şi fundul de astrahan se înfățişà golaş de 
podoaba lui cea creață și mătăsoasă, ce că- 
zuse prada jiganiilor... Când întoarse cutia 
cu gura în jos, se scutură o rumegătură de 
blană, ce se 
așeză pescân- 
duri ca o nin- 
soare de iale... 
Rămase uimit, 
uluit, cu gura 
căscată, cu 
niște ochi 
mari, înfrico- 
șaţi... Fire- 
urile numai, 
“și medaliile 
rămăseseră 
neatinse, dar 
ca  înnegrite 
de fum și ele. 
In ziua a- 
ceea, încer- 
carea fusese 
prea mare. 
Găsi, însă, a- 
tâta putere 
cât să-și pi- 
seze niște ti- 
bişir și începti 
să frece me- 
daliile,pefaţă, 
pe dos, bă- 
gător de sea- 
mă, temător 
să nu le strice, 
curățându-le 
ca pe niște 
copii ai lui, 
pe cari îi cu- 
răță și-i îngri- 
jește, — să le 
frece cu o 
mână ușoară 
și mângă- 
ioasă, când pe o față, când pe alta, apoi verigile 
coclite, de străluceau iară ca mai de mult. 
Le potrivi, apoi, în ace cu gămălie, pe pieptul 
halatului, petreci ledunca peste umeri Și în- 
cinse șarful. 
Un firicel de vânt, subțire dar tăietor ca 

ibrișinul, aduceă răbufneli reci la olaltă cu 
vălmășagul glasurilor de trâmbiţe, ce vestiau 
că muzica se întoarce dela paradă. Oștirea 
sărbătorită se apropiă și aveă să treacă, ca 
totdeauna, pe 
sub ferestrile 
lui, deschise 
la perete și 
mișcate de 
vântuleţul ce 
se întețiă. Iși 
îndesă pe cap 
căciulița go- 
lașe și se în- 
fipse, așa gă- 
tit, în perva- 
zul ferestrii. 
Când auzi și 
muzica, simți 
săltând toată 
rămăşița de 
viață dintr'ân- 
sul și-i veniă 
să se svârle 
pe fereastră. 
Luă o ţinută 
soldățeascăla 
trecerea dra- 
pelului, ți- 
nând dreapta 
deasupra 
umărului, în- 
trun evlavios 
salut... Ofi- 
cerii îl ve- 
deau, price- 
peau, și cer- 
cau să-l a- 
lunge deacolo 
cu semne pe 
care el le luă 
drept încuvi- 
ințări și ad- 
mirație. 

Pe urmă veniă escadronul. Tăcuse muzica 
și numai trâmbiţele călărașilor tremurau văz- 
duhurile cu un marș tarăgănat și lung. Vederea 
călăreţilor îi aprinse și mai tare închipuirea 
bolnavă, ieși afară, sări parmaclâcul și se 
înființă în portița dela drum. Scosese căciula 

și-o mișcă cu dreapta, strigând la căpitan, 
din tot pieptul: „Prin ocolirea despărțirilor 
de câte patru... Escadron cate patru, ocolire 
la drepta. Marrş- Marrrrș.. 

Trompetele amuţiră. Căpitanul Bistriţeanu 
judecă c'o privire, împintenă nervos pe Șoimu, 
ocoli coloana și trecii comanda locotenen- 
tului dela stânga plutonului întâiu, descălică 
din fugă, vârându-și sabia în teacă, și strigă 
unui soldat să-i ia calul și să-l ducă la 
grajd. 

Tătucu rămăsese descoperit, cu buzele tre- 
murându-i, cu brațul întins spre coada es- 
cadronului ce se duceà, în trapăt, frămân- 
tând noroiul și scăpărând, din frecarea pot- 
coavelor cu pietrile, scânteieri ce se stin- 
geau în apa uliței. Când îl atinse prietenul 
lui cu mâna pe umăr, parcă l-ar fi străful- 
gerat o spangă de foc. Incepi să îndruge, 
vesel, pe când tot trupul i-l scuturau fiorii: 

„Mă, tătucule, halal să le fie mă, cu smeii 
tăi, mă, nu mai dat de rușine... Dar ce 
face acum escadronul de nu execută co- 
manda, mă... Câte... patru... ocolire... 
Marrrrșș... Spre Dunăre, mă, cu toții, ca 
bubuit tunul, tă...tu...cu...le.“ 


Cântec. 


Resfăţată ?n visuri 
Dorurile-ţi culci, 
Somnul ţi-l veghiază 
Îngeraşii dulci. 


Razele de lună 

Prin fereşti să cern, 
Visele de aur 
Leagăn îţi aştern. 


O pribeagă rază 
Flutură pe mal 

Şi pe creste cântă 
Jalnic un caval. 


Plâng jugastrii mulcomi 
Si plăpândul crin 

Luna trece ulmii: 

Fie-ţi somnul lin.!! 


Aron Cotruș. 

Incetișor căpitanul îi prinse brațul și-l 
urni dela poartă. Se lăsă ca un copil și prins 
de moleșeală mergeă legănându-se după cum 
îl băteă și vântul. In uliţă toate haimanalele 
mahalalelor și un cârd de copii se aduna- 
seră să vadă. Prin curte păpucii Tătucului se 
înnecau în noroiu și unul i se anină de niște 
scaeți și rămase acolo. Mergeă descult de 
un picior, numai cu ciorapul, prin băltoace. 
Vântul se isbiă în pulpanele halatului, i le 
plesnia pe picioarele desgolite și picăturile 
de ploaie cădeau reci, de se încălzeau pe 
fruntea lui fierbinte, ca pe o plită. Meda- 
liile, slab prinse, se desfăcuseră dintr'o parte 
şi i se bănănăiau pe piept, cădeau în sfârșit 
ca cele de pe urmă flori rupte de vijelie. 

Din urmă veniă un larmăt surd, ce se suiă 
spre bolțile ude ale zilei, se alegeă un văl- 
mășag de glasuri, un râset ce eșşiă ca dintr'un 
singur piept, din spasmul deşuchiat al uliței. 

Lângă perna în care capul ca de tuciu al 
căpitanului Stavarache făcuse o gropșoară 
de puf, ca o flacără roșie, ca o pată mare 
de sânge, se întindeă tunica lui de roșior. 


Caton Theodorian. 


Sirofe. 


Îndureratele plânsori 
În sufletu-mi închise, 
S'au revărsat de-atâtea ori 
Pe marea mea de vise... 


Şi-n umbra stânsului noroc, 
Mi-am pustiit iubirea... 

Cu dorurile la un loc 

S'a prabuşit mărirea... 


lar azi tăria le-a crescut 

Si ?n valuri se revarsă... 

— Pe fruntea albă din trecut 
Seninătatea-i ştearsă 


l. Pădureanu. 


T. Aman: După urzici (gr^. 

E cel dintâi pictor al nostru, care, prin 
talentul lui și prin meritele sale pentru or- 
ganizarea învățământului artistic din România, 
împodobește, cu vrednicie, paginile începă- 
toare ale istoriei artistice românești. 

Se impune nu 
atât prin valoarea 
desăvârșită a cre- 
ațiunilor lui, cât 
prin faptul că e 
singurul repre- 
zentant al artelor 
plastice dela mij- 
locul veacului tre- 

cut, ale cărui 
opere cadrează 
atât de bine cu 
mișcarea literară 
a acelor vremuri. 
Nota fundamen- 
talà a acestei miş- 
cări artistice e 
naționalismul, e 
entuziasmul sin- 
cer pentru înșghe- 
barea unei arte 
românești, care să 
trezească în su- 
flete mândria tre- 
cutului și credința 
în puterea de viață 
a neamuluinostru. 

* 

Aman s'a născut 
în Câmpulung. Nu 
se știe sigur când: în 1628 sau în 1831. Tatăl 
său e serdarul Dumitru Aman, de origină craio- 
vean, iar mamă-sa, Pepita Paris, eră dintr'o 
familie de origine grecească. Ea se îngriji de 
prima lui educație artistică. Urmă învăță- 
mântul clasic la școala din Craiova, iar în 
urmă la liceul Sf.-Sava, unde termină șase clase. 
Din tinerețe dovedi mari însușiri pentru de- 
semn și sculptură și îl munceă dorul de a 
se închină cu totul artei. La început pă- 
rinții nu se puteau împăcă cu gândul să-și 
vadă feciorul zugrav, dar mai în urmă se 


Pictorul T. Aman, de el meug (1853). 


învoiră să plece la Paris, unde studiă pic- 
tura, intrând în atelierul lui Drolling, care îl 
numără printre cei mai buni elevi ai lui. El 
profită și de lecţiile lui Picot. Acești doi pic- 
tori francezi erau reprezentanții și continua- 
torii clasicismului 
lui David, erau 
pictori oficiali la 
modă pe atunci 
şi decoratori de 
biserici. In pictura 
franceză, pe a- 

tunci, naturalis- 
mul și armonia 
coloarei lui Eu- 
gène Delacroix 

câștigă izbândă 
hotărîtoare asupra 
compoziţiei reci, 
cu subiecte patri- 
otice a urmașilor 
lui David. Aman se 
alătură la școala 
lui David, cu care 
aveă mai multe 
note de înrudire 
sufletească. Ajuns 
în societatea pic- 
torilor de scene 
militare, se ocupă 
și el cu pictura 
militară, și zugră- 
vește prima lui 
operă de acest fel 
„Bătălia dela Ol- 
tenița“, care astăzi se găsește în palatul Sul- 
tanului din Constantinopol. Acest tablou a avut 
un mare succes chiar și în Paris. Ziarele de pe 
acele vremuri spun că „timp de câteva zile 
Bulevardul Mont-martre a fost literalmente 
obstruat de mulțimea ce se grăbeă să-l vadă“. 
La îndemnul mai multora, tabloul a fost 
trimis Sultanului și pe urmă se prezintă și 
el în persoană. Fù primit după două luni de 
așteptare ș şi răsplătit, pentru tablou, cu 20.000 
lei și o decorație Medjidia. 


Din Constantinopol plecă la războiul din 
+ 

Crimea, urmărind, ca martor 
ocular, desfășurarea lui şi 
făcând studii despre tot felul 
de lucruri ce sar puteă în- 
troduce într'o bătălie. Rezul- 
tatul acestor studii e tabloul 
Bătăliei dela Alma, care a fost 
expus la expoziția universală 
din Paris. Ambele tablouri 
întrunesc toate caracteristicile 
genului de pictură, atunci la 
modă. „Tipicul acestor scene 
este : îngrămădiri de soldați 
cu uniforme diferite; ei au 
aerul de a se luptă, în reali- 
tate însă par a fi mai pre- 
ocupați de efectul ce fac a- 
supra privitorilor“. 

Pe lângă influența picturei 
franceze contimporane, Aman 
ma scăpat nici de influența 
„tenebroşilor“ italieni din acea 
epocă. In tablourile lui „Bătălia din insula 
Sf. Gheorghe“, „Cea din urmă noapte a lui 
Mihai Viteazul“, găsim acelaș contrast izbitor 
dintre umbră și lumină, aceeași compoziție 
în gesticularea personagiilor, cari caracteri- 
zează tendințele exagerate și falșe ale vechii 
școale italiene, atunci reînviată. 

„Temperament prea puţin puternic pentru 
a aveă o notă personală, pentru un ideal al 
său propriu, Aman se lasă prea influențat de 
numeroasele curente, cari frământau pictura 
timpului său și, imitând când pe unul, când 
pe altul, i se anihilă propria-i personalitate. 
Inzestrat cu un real simţ artistic, Aman ni- 
zuind prea repede la succese mari în pictură, 
a desconsiderat prea de timpuriu avantagiile 
ce oferă studiul îndelungat şi sincer al naturii“. 

Din timpul șederii lui la Paris o mențiune 
specială merită cea mai bună și mai originală 
lucrare a lui și anume: „Portretul artistului 
de el însuși“, în care ne dă măsura talentului 
său și nota lui personală. 

* 

La 1858 se întoarce în țară și la stăruința 
lui, la 1864, se înființează cele două școli 
naționale de „Belle-arte“. El e numit direc- 
torul celei din București, și a muncit o viață 
întreagă pentru educaţia artistică a genera- 

țiilor tinere din România, cu o stăruință și 
cu o pricepere, care fac din el un „adevărat 
părinte“ al picturei românești. Până la moarte 
a luptat pentru desvoltarea și organizarea 
artelor în România, căutând să întemeieze o 
artă națională. „Dorinţa mea — ne spune 
dânsul — a fost și este de a înființă în 
România începutul unei școli de pictură, 
care progresând cu timpul să devină o școală 
națională și mare, la care străinii să vie să 
caute perfecționarea și mărirea lor“. 


În afară de școala de el întemeiată, el făcu 
din atelierul său din strada Clemenţei un 
focar artistic al întregei lumi bucureștene. 
Prin cunoștințele sale variate, prin cultura 
lui muzicală și literară aleasă atrăgeă multă 
lume în cuibul său artistic, în care se în- 
truneau și elevii lui mai buni din ultimii 
ani, atunci când vacanţele întrerupeau lucrul 
la școală. Căci Aman a muncit neîntrerupt 
până în ultimele lui zile. Astfel se explică 
și bogăția lucrărilor sale. 

În ziua de 19 August 1891 artistul s'a stins 
în atelierul său, în mijlocul lumei create de 
dânsul. 

În urma lui au rămas numeroase lucrări, 
dintre cari o bună parte astăzi sunt păstrate 

în atelierul său, cumpărat de Ministerul 
Instrucției din România și numit „Mu- 
zeul Aman“, — înaugurat de curând. Din 
operile din acest muzeu, cari îmbrățișează 
toate epocile lui de creație, ne putem face 
o icoană a personalităţii artistice a lui Aman. 
El ni se înfățișează ca pictor, zugrav și 
sculptor. Din toate artele mai mult l-au atras 
pictura și sculptura, „pictura mai ales ca 
mobilul cel mai puternic al înălțării cuge- 
tărilor și al desvoltării simțemintelor de 
mărire și de naționalilate“, cum ne mărtu- 
risește singur. „Pictura — continuă dânsul — 
pune istoria în acţiune, conservă patriei 
portretele oamenilor mari, cari sau devotat 
pentru dânsa și au ilustrat-o, dă scrierilor 
un corp și o coloare și le împodobește cu 
inspirațiunile imaginațiunii pictorului, care 
fiind artist e totodată poet și creator“. 
Aceste mărturisiri ne desvălue concepția 
greșită ce-o aveă Aman despre pictură. 
Arta, după el, are numai rolul secundar 
de a servi idea de naționalitate, de a ilu- 
stră istoria. El impune artei teze, scopuri 
practice. Așa se explică cum din numeroasele 
sale pânze nici una nu trezeşte în suflet 
emoția adâncă a adevăratei opere de arte. 
Creaţiunile lui rămân la suprafață, sunt mai 
mult studiate, decât simțite și trăite. De 
aceea se încearcă cu aceeași ușurință și cu 
acelaș rezultat în toate genurile de pictură. 
Dela scena militară trece la portret, în care 
a reușit mai bine. Moda l-a făcut să încerce 
şi pictura cu subiecte orientale („Teleleice 

în Harem“), pe care o părăseşte pentru a 
trece la impresionism, la reprezentarea vieții 
de toate zilele („Petrecerea de întâiu Mai“). lar 
când a pătruns viața țărănească în artă, începe 
să zugrăvească hore și scene dela țară, în cari 
se vede mai bine lipsa lui de pătrundere. 

Aman e primul la noi Românii, care s'a 
ocupat și cu gravura. Subiectele gravurilor 
sunt cele mai multe repetiţii ale picturilor 
sale. Cele mai bune sunt și aici portretele. 
De remarcat e portretul maicii sale. 
“Sculpturile lui Aman sunt mai mult de- 
corative. Mobilele din atelierul său sunt 
lucrate de el însuși. 

Toate încercările variate, în diferitele do- 
menii ale artei, ne dau o dovadă a strădu- 
ințelor lui Aman. După modelul quatrocen- 
tiștilor el voiă să creeze în toate ramurile 
artelor plastice. În parte a și reușit. Ar fi 
creat însă opere cu mult superioare, dacă 
nu Sar fi lăsat înfluențat de curentele tim- 
pului său, cari fac ca opera lui să fie prea 
puţin personală, prea puţin unitară și omogenă. 

Aman își va păstră însă întotdeauna cu 
cinste locul de părinte al învățământului 
artistic din România.!) 

DI Tzigara-Samurcaș, care a aranjat Mu- 
zeul Aman și a alcătuit catalogul acestuia, 
a adus cel mai bun serviciu artei românești, 
pentru care trebue să-i fim recunoscători. 


0. C. T. 


1) Rezumat al Studiului d-lui Al. Tzigara-Samurcaş 
din „Catalogul Muzeului Aman“. Minerva. Bucureşti 
1908. 


Sf 


Din seara cu sfârsiri 


Din seara cu sfârşiri de stele, 
Când foile de trandafir 

În sărutarea-ți ucigaşă 
Mureau strivite fir cu fir, 


Din seara când pluteà în juru-ți 
Atâta patimă şi dor, 

Gi când ninsoarea parfumată 
Îți împleteă un alb covor, 


Din seara când îngândurată 
Alunecă privirea ta 

Pe urma stelei ce ?n risipă 
Albastrul zării fulgeră, 


Mă ?ndeamnă gândurile toate 
Să-mi risipesc nepăsător 
Cântările-mi de pân” acuma, 
Întreagă amintirea lor, 


iri de stele... 

Şi cum împrăștiate stele, 
Păstrând al razelor ecou, 

Se 'mbrățişează iar, — să nască 
Lumina unui soare nou, 


Din cântecile mele toate 
Un cântec nou să fac aş vrea, 
Şi toate cântecile mele 
Să ţi le “nchin, stăpâna mea... 


Victor Eftimiu. 

Emeric Madach. 


Tragedia omului. 


Tabloul X. 


(În Praga. Grădina palatului regal. Adam reprezentând. 


pe Keppler, dormitează la masa de scris. Lucifer fa- 
mulul lui, îl atinge uşor pe umăr. Se face dimineaţă). 


Lucifer. 
De astădat rămâne ghilotina... 


Adam. 
A... Unde sunt? — Și visurile unde-s? 


Lucifer. 
S'au risipit cu farmecul beţiei. 


Adam. 


Numai beţia 'n vremea mea pitică 

Mai întărește 'mbătrânitul suflet? 

Ce chip măreț îmi luminase ochii! 

Sunt orbi acei ce nu pot desluși 
Dumnezeiasca cerului scânteie 

Din sângele și tina ce-o acoper... 

Măreț i-a fost păcatul și virtutea 

Și viforu-i a întrupat minuni, 

Căci drumul lui i-l despică puterea... 
De ce? De ce m'am mai trezit din somn 
Să înțeleg, privind în jur de mine, | 
Că vremea mea mai mică-i, mai îngustă, 
Păcatul ei e învălit în zâmbet, 

Virtutea bate căile minciunii... 


Lucifer. 


O știu și eu amărăciunea asta, 
A doua zi după beţie vine... 


Eva. (Păşind dintrun chiosc.) 


Te du! Te du, mi-e dreaptă bănuiala! 
Tu crezi, că pot să fiu și ucigașă — 
Cum socotești atât de fără suflet 
Făptura care-ţi poartă idealul, 

Cum tu-mi spuneai deatâtea ori? 


Curtezanul. 


Barbara, 
Te linişteşte pentru Dumnezeu! 
Ne-aud, ne văd și-o să pățim rușine! 


Adam. 


Au fost dar vis femeile-amândouă ?... 

Dar ce vorbesc? — Tot una m două chipuri, 
Schimbându-se cu valul sorții mele 

Ce azi străluce mâne 'n besnă moare... 


Eva. 


Numai rușinea, asta te înirică! 

Ce-ţi pasă de păcatul tăinuit, 

Tu cavaler neprihănit și mândru! 

Voi pân” atunci batiocoriţi femeia, 

Pân' amintirea vechilor virtuți 

Asemeni unui muced prejudițiu 

Și-o calc’... Atunci cu zâmbet de dispreţ 

O socotiți nemernică unealtă 

Păcatelor ce 'm suflet voi purtați... 

Te du, te du... să nu te văd de-acuma... 


Curtezanul. 
Din nou greșești. — De râs suntem atunci, 


“Când îmbrăcăm în port de sărbătoare 


O întâmplare-atât de-obișnuită... 

Noi ne vedem și mai departe... Râdem, 

Ne hârjonim cu dragoste... De totul 

Ce sa mtâmplat noi nu mai povestim... 
Și-acum, acum, rămas bun, doamna mea... 


Eva. 


Nemernicul... Eu m'am întors din nou, 
Cu plâns în ochi și cu păcatu 'n suflet. 


Adam. 


A fost dar vis și s'a sfârșit de-acum... 

Dar nu de tot. Ideile înving 

Țărâna moartă ce se prăbușește 

De-un braț dușman... doar gândurile-s vii 
Și eu le văd cum întărite cresc, 

Se premenesc mărețe 'm calea lor 

Și 'ncet, încet cuprind o lume 'ntreagă... 


Lucifer. 
Maestre, vremea trece și te-așteaptă, 
Fără răbdare, tineretul dornice 
De tot cuvântu "'nțelepciunii tale... 
(Sună clopotul din turn.) 

Adan. 


Nu-mi mai vorbi de razimul științei, 
De lauda asta trebui să roșesc. 


Lucifer. 
Au nu mveţi tu aleasa tinerime? 


Adam. 


Eu nu-i învăţ.. Îi port în frâu. Le spun 

Cuvinte moarte fără de 'nțeles... 

În pace ei le-ascult nepricepuții. 

Nătângul, biet, se miră și socoate, 

Că duh trăiește 'n vorba care sună: 

Apucătură-i totul ca s'ascunzi 

Ăst meșteșug de 'mșelăciune veche... 
(In paş grăbit soseşte un discipol.) 


Discipolul. 


Te-ai îndurat și mai chemat, maestre, 
Făgăduindu-mi că vei potoli 

Tot dorul meu și setea mea de-a ști... 
— Să-i dai prilej privirii să pătrundă 

Ca ochii altor mai adânc în taine. 


Adam. 


In adevăr, ţi-e mare străduința, 
Ți se cuvine dreptul ce mi-l ceri... 


Discipolul. 


Aici sunt. Arde sufletu-mi de dor, 

Să pot privi a firii noastre taine, 

Să le 'nţeleg și mai mult să mă bucur 
Știind, că 'n drumul gândurilor mele 
Supuse-mi sunt și duhul şi țărîna... 


Adam. 


Prea mult imi ceri. Tu, fir de prav al lumii, 
Nu poți vedeă mărețul ei întreg. 
Domnie ceri, știință, fericire... 
Povara lor de nu ți-ar sdrobi pieptul 
Având tu tot, ai fi un Dumnezeu... 

Cere puţin și poate se 'mplinește!. 


Discipolul. 
Arată-mi deci oricare taină vrei 
Din a științii largă 'mpărăţie, 
Cuvântul tău câștig e pentru mine, 
Căci, uite, simt: nimica nu 'mțeleg! 


D= 


Adam. 


Să fie deci! Eşti vrednic să te-ascult 
Și-o să-ți arăt cel mai ascuns altar, 

Cum eu îl văd, să-l vezi tu: adevărul. 
Dar uită-te, nu e 'n apropiere 

Vre-un nechemat, căci e grozav cuvântul, 
Aducător de moarte și cutremur, 

Dacă străbate 'n neamurile lumii... 
Veni-va vremea, — o de-ar fi sosit , 
Când l-or purtà sărbătorit pe ulii... 

Dar n'a mai fi copil atunci poporul! 
Dă-mi mâna, deci, și spune-mi că nu vinzi 
Ce-ai înțeles. Așa. — Ascultă dar. 


Discipolul. 
Cum tremur tot de patimă, de teamă. 


Adam. 
Ce mi-ai fost zis adineaori, băiete ? 


Discipolul. 
Că ’n adevăr eu nu 'mţeleg nimic! 


Adam. (Cu multă grijă). 
Uite, nici eu și nimeni altul! Crede-mi: 
Filozofia-i numai poezia 
Acelora de cari noi n'avem știre. 
E cea mai blândă 'mvăţătură asta... 
În lumea ei de arătări și visuri 
În liniște ea singură petrece. 
Dar vezi, tovarăși are fără număr 
Ce scriu pe prund cu fruntea încreţită, 
Prăpastie socot ei într'o slovă, 
Altar e cercul... cât pe-aci să râzi 
Cât de naivă-i biata comedie 
Când te trezești și mintea înțelege 
Cât e de jalnic jocul de pe prund! 
Căci până toți cu sufletu m cutremur 
Grijesc cu teamă scrisul din țărână 
În împrejur sunt curse fără număr 
Și ghiara lor înhaţă pe 'ndrăznețul 
Ce-a îndrăznit hotarul lor să-l treacă, 
Vezi nebunia pusă 'n calea noastră 
Din pietatea vremilor apuse 
Cum stă păzind puterea 'nțelenită! 


Discipolul. 
Pricep. Pricep! Și 'n veci va fi tot astfel? 

Adam. 


Asupra lor va râde viitorul, 

Pe purtătorul trebilor de obște, 
Pe ortodoxul cărui ne mchinăm 
L'or porecli urmașii saltimbanc, 
Când va veni luceafărul de-aievea 
Cu strălucire fără de minciună, 
Bărbatul vrednic, simplu şi firesc 


Ce sare-atunci când groapă vede m cale 


Ș'alege drumul câmpului deschis. 
Și "mvăţătura care duce astăzi 
Cu ceața ei la casa de nebuni 
Neînvăţată toți o vor prictpe! 


Discipolul. 
Acesta-i graiul ce-l vorbeau odată 
Apostolii... Şi-l înțeleg, maiestre: 
Dar dacă toate-s fără de folos, 
Vai, nu-mi sdrobi iubirea pentru artă 
Şi ca s'o 'mvăţ eu legea să-i cunosc! 


Adam. 


Și arta e atunci desăvârșită 
Când se ascunde de n'o vede nimeni! 


Discipolul. 
Să mă opresc la adevărul dur? 
Au nu vestmântu 'mchipuirii mândre 
Însufleţește operele noastre? 


Adan. 


E drept, e drept. Cu duh astfel se 'mbracă, 


Astfel devin asemănate firii, 
Întruchipări cu suflet veșnic viu, 

În alt chip sunt păpuşi neputincioase. 
Să nu te temi că 'nchipuirea ta 

Trece hotarul larg al firii noastre, 
Dar nu-s porunci și lege nu-i în artă! 
Acel ce poart un Dumnezeu în suflet, 
Va cuvântă, ori va săpă în piatră, 

Va "mfiripă la cântece măiestre, 

Va plânge-amar când sufletul îl doare 
Şi va zâmbi 'n beţia voluptății... 

În zborul lui cărare nouă taie 
Şi tot își vede ținta împlinită, 
Legi nouă-aduce întruparea lui 
Dar uită-te: în fața lor piticii 
Stau stăviliți şi nu pot prinde aripi. 


Discipolul. 
Răspunde-mi deci, maiestre, ce să fac? 
Atâtea nopți eu am jertfit ştiinţii, 
Ca să devin de-o pănură cu proştii? 
Atâta trudă înzadar pierdută 2... 


Adam. 
Pierdută nu-i: câştigi îndreptăţirea 
Ispita ei disprețului so dai! 
Celce n'a stat nicicând pierzării 'n față 
E nevoiaș și laş de se fereşte. 
Dar cel viteaz și încercat în lupte 
Poate lăsă o harță trecătoare, 
Curaiul lui înfrânge bănuiala. 
Adună-l deci ăst vrav de pergamente, 
Ăst mucegai de foi îngălbenite, 
l'aruncă m foc! De veci zădârnicit-a 
Statornicirea minţii noastre limpezi, 
Cruţându-ne de sarcina gândirii, 
Din slova lui purced drept preiudițiu 
Și rădăcină prind în lumea nouă, 
Păcatele atâtor veacuri moarte! 
L'asvârle 'm loc! Şi treci la sânul firii! 
Din cărți să veţi tu rostul unui cântec 
Și cum e codrul, pân’ viaţa trece 
Între păreţii prăfuiţi și reci... 
Crezi prea lung traiul de vrei pân' la groapă 
Să tot culegi înțelepciuni din cărţi?. 
Deodat' să zicem slovei bun rămas! 
Te poarte 'n drumu-ţi tinereța mândră 
La cântec drag, la razele de soare, 
lar’ tu 'ndoielnic păzitor de suflet, 
Mă du pe mine "m lumea viitoare 
Ce 'mţelegând un suflet sfânt și mare 
Va da cuvânt gândirii ce mijește 
Prin dărmătura veacurilor stinse !... 
(Cortina). 
Trad. de Octavian Goga. 

Synnöve Solbakken 
de Björnstjerne Björnson. 
Capitolul VII. 


Trecuse mult de atunci. 

Intro zi, Guttorm și Karen ședeau în odaia 
mare și luminoasă din Solbakken și ceteau 
din niște cărți ce primiseră dela oraș. 

Inainte de amiazi fuseseră la biserică, căci 
eră Duminecă, și trecuseră apoi prin câmp, 
ca să vadă cum stau grânele și ca să se 
sfătuiască cari locuri să le samene la anul 
și pe cari să. le lase miriște. 

Și, colindând dela un loc la celălalt, ve- 
deau cu mulțumire cum înflorise moșia de 
când duceau ei gospodăria. 

„Știe Dumnezeu cum va fi pe aici când 
nu vom mai trăi noi — zise Karen, iar Gut- 
torm o chemă în casă să mai răsfoiască prin 
cărțile cele nouă, — că nu e bine să-ți faci 
gânduri de acelea.“ 

Și au cetit ei cât au cetit, iar Karen ziceă 


că tot mai buni sunt bătrânii: — că doar 
oamenii scriu tot numai din vremurile de 
demult. 


— Ai poate dreptate — răspunse Guttorm; 
— azi la biserică, ziceă Sămund că și copiii 
sunt icoană vie a părinților. 

— Mi se pare cați vorbit 
preună. 

— Sămund e om cuminte. 

— Dar mă tem că se cam depărtează de 
Domnul și Mântuitorul nostru. 

Guttorm nu răspunse, iar Karen întrebă: 

— Pe unde-o fi Synnöve ? 

— E sus în cămăruţă. 

— Parc'ai stat cu ea mai adineauri, ce 
mai ziceă ? 

— Hm... 

— Să n'o fi lăsat acolo singură. 

— Venise cine-va. 

Femeia tăcù o clipă, apoi întrebă: 

— Cine? 

— Ingrid Granliden. 

— Așa. Credeam că e încă la deal. 

— A venit, azi, acasă, să poată merge 
maică-sa la biserică, 


multe im- 

_— Bine zici, azi o mai 
și pe ea la biserică. 

— Are mult de lucru. 

Parcă altele n'au; dar faci ce faci și 
te duci, dacă te trage inima... 

Guttorm nu răspunse; Karen zise iar: 

- Azi au fost toți dela Granliden afară de 
Ingrid. 

— Pe semne au vrut să-l însoțească pe 
Torbjörn, care mergeă pentru întâia dată la 
biserică, de când cu boala. 

— E slab topit. 

— Nici nu e de mirare; nu m'așteptam 
să-l văd nici aşa. | 

— Şi-a plătit scump nebunia. 

Guttorm rămase o clipă cu ochii m pământ: 

— E încă tânăr. 

— Nu e soiu bun, nu te poți încrede în el. 

Guttorm ședeă la masă răzimat întrun cot 
și cu.o carte în mâna cealaltă. O deschise 
şi zise ca și când ar fi cetit din carte: 

— Zice, că sar fi însănătoșat de tot, de tot. 

Karen luă și ea o carte. 

— Imi pare bine, c'ar fi fost păcat de așa 
flăcău frumos. Numai de i-ar da Dumnezeu 
și minte. 

Amândoi ceteau. Când să 'ntoarcă o foaie, 
Guttorm zise: 

— Nici o singură dată nu s'a uitat azi la ea. 

— Am văzut şi eu. A stat liniștit pe scaunul 
lui, până ce a plecat ea. 

— Crezi că o uită? 

— Aşa ar fi mai bine. 

Guttorm ceti mai departe. Karen întoarse 
o foaie. 

— Nu-mi place că vine Ingrid pe la ea. 

— Las-o, că abia mai are cu cine să 
povestească. 

— Nu ne are pe noi? 

Guttorm se uită la ea: 

— Nu e bine să fim prea aspri! 

Femeia tăci o clipă, apoi zise: 

— Nici vam oprit-o. 

Tatăl închise cartea, se sculă și privi pe 
fereastră: 

— Uite Ingrid. 

Cum auzi, mama eși grăbită afară. Tatăl 


văzui în sfârșit 

rămase câtva timp la fereastră, apoi se ’n- 
toarse, începii să umble prin odaie în sus și 
'n jos; când se 'mtoarse nevasta, se opri m loc. 

- Ţi-am spus eu, aşa e - zise ea -~ 
fata şade acolo și plânge și când am intrat 
eu a ascuns ceva în ladă. Și clătinând 
din cap: — Nu; nu e bine că vine Ingrid 
pe la ea. 

Apoi începi: să pregătească de cină, ieșind 
şi intrând mereu. 

Odată, când tocmai ieșise ea, intră Synnöve, 
binișor și cu ochii plânşi; trecii încet pe 
lângă tată-său, i se uită drept în faţă, se 
aşeză la masă și își luă o carte: o închise 
însă îndată și se duse de întrebă pe maică-sa 
dacă nu poate să-i ajute. 

—  Ajută-mi, draga mea; lucrul e leac 
pentru toate. 

Synnöve avea să întindă masa. Tată-său, 
care se tot plimbase prin odaie, treci la fe- 
reastră și privi pe câmp. 

Se 'mdreaptă orzul culcat de ploaie, 
zise el. 

Synnöve se apropie să se uite și ea. Tatăl 
se întoarse, văzù că nevastă-sa e în casă și 
atunci netezi ușor pletele fetii și, fără a mai 
zice vre-un cuvânt, începi din nou să umble 
prin casă. 

La masă tăceau toți. Mama zise rugăciunea 
înainte și după mâncare, iar după masă 
cetiră și cântară cu toții din biblie. 

-— Cuvântul Domnului e dătător de pace 
și aduce cea mai mare binecuvântare în 
casă — zise mama și se uită la Synnöve, 
care plecă ochii. 

— Acum am să vă spun o poveste. E 
adevărată, dela 'mceput până la sfârșit, și 
cine vrea s'o înțeleagă, îi poate trage folosul! 
Și începil: 

— În tinereţa mea trăiă, în Hong, o fată, 
nepoata unui primar bătrân și învățat. O 
luase de mică la el ca să aibă de ce să se 
bucure la bătrânețe și o învăță purtări fru- 
moase şi să cunoască cuvântul Domnului. 
Învăţă ușor şi îi eră dragă cartea; în scurt 
timp ne întrecuse pe toate; scriă și socoteă 
bine și la 15 ani știă pe de rost toate cărțile 
de școală și 25 de capitole din biblie, țin 
minte parc'ar fi fost ieri. Prețuià învățătura 
mai presus de joc și nici no prea vedeai 

la petreceri și veselii; cu atât mai des însă 
în cămăruţa bunicului cu cărţile cele multe. 
Așa fiind, de câteori eră laolaltă cu noi — 
păreă tot dusă cu gândul pe altă lume, iar 
noi între noi ziceam: „De-am fi și noi cu- 
minţi ca Haugen Karen!“ 

Ea eră moștenitoarea bătrânului și mulți 
flăcăi îndrăsneți încercau să facă tovărăşie 
cu ea, dar toți plecau cu buzele umflate. 

Cam tot pe-atunci se întorsese şi feciorul 
popii dela 'mvăţătură. Nu eră nimic de capul 
lui; mai mult la nebunii și la rele îi stă 
capul și, pe deasupra, se mai dedase și la beut. 

— De ăsta să te ferești —: îi zise pri- 
marul — eu am avut mult de lucru cu domnii 
și, din pățaniile mele, știu că sunt mult mai 
puţin vrednici de încrederea noastră decât 
țăranul. 

Karen ascultă de el mai mult ca de ori- 
cine și de câte ori întâlneă pe feciorul popii, 
se fereă de el. 

Îl întâlneă însă în tot locul, fiindcă el o 
urmăreă. Odată fù silită să-l asculte, dar când 
îi spuse că nu mai poate trăi fără ea se 
sperie și iar i se feri din cale. El îi încun- 
jură curtea, ea nu se arătă; sta noaptea sub 
fereastra ei — ea nu se iveă; ziceă că se omoară, 
-— Karen nu-l luă în samă. lar el începi din 
nou să bea. 

— la sama — îi ziceă bătrânul — acestea 
sunt numai viclenii de dimon. 

Intro zi se pomeni fata cu flăcăul în 
mijlocul casei, fără să știe cineva cum a 
intrat. 

— Acu te omor pe tine! zise el. 

Ea răspunse: 

— Îndrăzneşte numai! 

Dar el începi a plânge și a-i spune că 
stă în puterea ei să facă om dintr'ânsul. 

— De-ai puteă macar o jumătate de an 
să te lași de beutură. 

Și, ce să vezi, o jumătate de an n'a gustat 
beutură, pe urmă a întrebat-o: 

— Mă crezi acuma? 

— Nu, până nu te vei fi ferit o jumătate 
de an de petreceri și hoinărit. 

O făcii și asta, apoi o întrebă din nou: 

— Mă crezi acuma? 

— Nu, până nu te vei întoarce să ispră- 
vești cu învățătura. 

Făcù și aceasta, iar la un an se întoarse 
ca preot și iarăși o întrebă: 

— Mă crezi acum? şi purtà rasă și guler 
mare alb. 

— Mai întâi vreau să te-aud de câteva ori 
propovăduind cuvântul Domnului în biserică. 

Și el predică frumos cu glas limpede şi 
puternic, cum se cuvine unui preot. Pomeni 
chiar de păcatele lui și spuse mulțimii cât 
de ușoară e biruința, dacă odată ai făcut 
începutul și cât e de alinător cuvântul Dom- 
nului, dacă odată l-ai aflat și priceput. 

Apoi veni iar la Karen și o întrebă: 

— Mă crezi acuma? 

— Da, cred că vei trăi așa după cum singur 
ai văzut că e bine — și acum, ascultă-mă, 
să-ți spun și eu, că de trei ani sunt logodită 
cu vărul meu Anders Haugen, iar Dumi- 
neca viitoare să ne binecuvintezi tu în fața 
altarului. 


Synnöve, care la început nu prea luase 
sama, ascultă acum cu luare aminte, iar când 
Karen se opri, ea întrebă: 

— Și pe urmă ce-a mai fost? 

— Nimic, răspunse mama. 

Guttorm se uită la Karen, 
toarse fața, apoi zise: 

- Poate să mai fi fost ceva, dar tot una e. 

-— Mai este? întrebă Synnöve întorcân- 
du-se la tată-său care păreă că știe. 

— Hm, mai este, dar vorba mami-ti, e 
tot atât. 

Ce s'a întâmplat cu el? întrebă Synnöve. 

— Ei, vezi, asta-i asta zise tatăl, uitân- 
du-se la nevastă. 

Karen se răzimase de spatele scaunului și 
se uită la amândoi. 

— Şa nenorocit? întrebă iar Synnöve, 
iar maică-sa Îi răspunse: 

— Povestea se sfârșește acolo unde trebue 


iar ea își în- 


să se sfârșască. — Se sculă și plecă. Plecă 
Şi mama încheie povesteă. apoi și Guttorm — pe urmă și Synnöve. 
~A 


Oceanul cântă. 


— Sonet. — 
De sus lumina dulce şi-o trimite Un cer hain o depârtă de mine 
Ci 'n curcubee fruntea-mi încunună, Cu ea sâ-şi lumineze noaptea lui. 
Si ce duioasă harfa mea răsună Dar cerul nopții tot umbrit râmâne. 
De dragul ei — al stelei stralucite! Ă E : 
Ci eu o port in-apele verzui, 
lar valurile ’n fața ei 'şi-adună O port în veci — un talisman de bine, 
Comorile de veacuri tăinuite, — Căci este-a mea, a mea — şi-a nimărui! 
Uitat-am de Furtuni şi de ispite, i 1. U. Soricu. 
Şi doar un gând mă doare: Să n'apuna! 
ed 
A 
Cântec. 
De-a fi să mor, să mor în tinerețe, Vlăstarului ce-a *nmugurit de-a bine 
Să plângă firea ?ntreagă ?n urma mea, Şi-l vezi că-i frânt îi zici: Putea trăi! 
Căci jalnic nu-i nimic ca fruntea ?n crețe Aşa să facă soarta şi cu mine, 
Si-o lume mută când te-a *nmormâniă. Să-şi facă visuri toţi cu ce aș fi. 
27 Martie 1907. H. P. Petrescu, 
SA) 

Un teatru studențesc. În ultimele două luni am 
vizitat mai multe oraşe ale Germaniei. N'au lipsit 
două din cele mai cunoscute: Bayreuth şi Weimar. 
Bayreuth-ul e cunoscut de toată lumea muzicală ca 
locui de pelegrinaj al Wagnerianilor, căci aici se ţin 
vestitele cicluri din „Inelul Nibelungilor“. În acest 
oraș bavarez e înmormântat chiar Rich. Wagner. Al 
doilea, Weimar-ul, e vestit în istoria literaturii germane. 
Mai bine a literaturii europenc, căci fiecare, care sa 
ocupat puţint=! cu literatura ştie că aici și-au trăit 
partea cca mai mare a vieții cei doi dioscuri: Schiller 
şi Goethe. 

Două orăşele de provincie. Braşovul sau Sibiiul, 
fiecare în parte, au mai mulţi locuitori decât unul din 
aceste două centre culturale. 

În Bayreuth se dau reprezentații festive din opc- 
rele lui Rich. Wagner. Wagner însuş a dus în înde- 
plinire planul acesta, muncind o viață de.om pentru 
isbândirea planurilor sale. Viaţa literară din! Weimar, 
însă, în starea ei actuală, este nulă față de trecutul 
glorios, când Goethe şi Schiller conduceau destinele 
litcraturei. 

În Weimar-ul acesta glorios şi mândru de trecutul 
său s'a născut o ideje sănătoasă, care se va întrupă 
în anul ce vinc (1909). E vorba să se infiltreze în 
"tincrimea germană de pe băncile’ școalei dragostea 
faţă de literatura classică și modernă germană — 
dându-i-se o directivă sănătoasă. Dar cum? Vom 
vedea-o in curând. 

Făcusem cunoştinţă in Lipsca cu un student german 
de lângă ţermurul mării ostice — un Wagnerian înfocat 
şi un patriot din creştet până ?n tălpi. În biblioteca 
modestă a acestuia am găsit, pe lângă operele lui 
Wagner (căci Wagner a fost-şi un scriitor de seamă), 
o broşurică, care mi-a făcut mare bucurie, când am 
frunzărit-o. 

Cartea e scrisă de profesorul Adolf Bartels, 
cunoscutul critic german, desconsiderat de semiţi din 
cauza asprimei criticei sale când e vorba de seminţia 
lor — e cel mai înverşunat dușman al lui Heine — 
şi cetit de mulţi germani cu evlavie. 

Bartels își ridică giasul pentru un Bayreuth a! dra- 
mei germane. După cum pelerinează iubitorii de muzică 
la Bayreuth ca să audă operele lui Wagner, astfel să 
pelerineze lumea la Weimar să vadă drame, tragedii 
şi comedii recunoscute de .classice. Căci, zice el, gu- 
stul publicului nostru de astăzi a primit o mixtură 
atât de ciudată de influenţe rele, desastruoase, încât 
se impune o primenire a gustului. Ne trebuesc alte 
valori, nu cele de astăzi, ne trebuesc alte curente, 
mult mai viguroase, mai sănătoase, mai corăspunză- 
toare geniului german. 

Ideia şi-a desvoltat-o, pentru prima oară, în a. 1899 
intro revistă germană, şi a adus-o din nou în discuţie 
în a. 1905, schimbându-o întru câtva, dându-i o di- 
recție, care ne interesează de aproape. 


Bartels şi-a zis: Să vină tinerimea să sc entu- 
ziasmeze în Weimar. Să vadă viitorul cetățean al 
statului german locurile pe unde au trăit marii săi 
scriitori, să prindă putere și dragoste de muncă de 
aici, să primească îndemnuri de bun simţ ascultând 
şi văzând pe scena teatrului din Weimar piesele de 
valoare ale neamului său şi ale celorlalte neamuri. 
În ci, în tinerii de pe băncile de şcoală, zace întreg 
viitorul neamului german. Dacă se vor ști ci entu- 
ziasmă, vor disprețul fără doar şi poate, din îndemnul 
lor propiu, perversităţile răspândite acum în literatura 
noastră modernă. În viaţa lor monotonă de orăşel 
mic — pe care o duc cei mai mulți — să le dăm o 
sguduire sufletească, care să-i ridice, să le arete culmi, 
cari sunt vrednice de urcat, să le dăm exemple vii 
de imitat. 

Şi în scopul acesta îşi scrie întreagă broşura, mili- 
tând cu toată puterea convingerii. pentru idea sa. 
Recunoaşte singur că nu e un matematic de seamă: 
nu va puteă deci să ia întrebarea pecuniară pe umerii 
săi, dar zice: Să nu se găsească mijloace ca să dăm 
posibilitate la cel puţin 6000 de elevi, întrun ciclu 
de vară, să fie de faţă la 5--6 reprezentații în orașul 
Weimar? Face socoteala aproximativă şi ajunge la 
concluzia că sunt de lipsă 60,000 de mărci pentru 
acoperirea speselor de teatru. 'O nimica toată — la 
adecă — pentru un singur mare-industriaş din Ger- 
mania. Socotelile sunt interesante şi ele — dar se 
referă !a stările locale din Weimar. De aceea nu 
voiesc să mă opresc la ele. De asemenea se fac pre- 
liminare fictive de cheltuieli, pentru drumul elevilor, 
pentru găzduirea lor în Weimar, se aranjează escur- 
siile, cari au să le facă în oraş şi împrejurimi, se 
stabileşte aproximativ repertoriul cu diferitele cicluri. 
Asta ne interesează mai mult. lată vre-o câteva serii 
de reprezentații, cari urmează să se ţină din an în an: 

1909: Drame classice din viaţa germană: 
Faust. I parte (Goethe); Wilh. Tell (Schiller); 
Kăthchen von Heilbronn (Kleist); Agnes Bernauer 
(Hebbel); Părinţi şi copii (Wildenbruch). 

1910: Drame classice din viaţa antică: Ifi- 
genia (Goethe); Tasso (Goethe); Mireasa din Mes- 
sina (Schiller); Ale mării şi iubirii valuri 
(Hero şi Leandru, de Grillparzer); Inelul lui 
Gyges (Hebbel). 

1911. Drame istorice germane: l: Trilogia 
Nibelungilor (Hebbel); Götz von Berlichingen (Goethe); 
Trilogia Wallenstein (Schiller). 

1912: Ciclul Shakespeare: Hamlet; Lear; 
Macbeth; Visul unei nopți de vară; O poveste de 
iarnă. 

Nu vreau să urmez lista, care conține un proiect 
de program până în a. 1922, ca dovadă că se poate 
da tinerimei nutremânt spiritual din belșug, ci amin- 
tesc numai că — afară de piesele germane — figurează 
în repertorii: Antigona lui Sophocle, Phădra lui Racine, 

Tartuffe şi Bolnavul închipuit a lui Moliere, apoi 
Hamlet, Mizantropul (Molière), Viaţa în vis, de Cal- 
deron, și încă multe altele. 

Cu multă căldură sunt descrise escursiile, cari se 
vor puteă face prin Weimar. Ocazia aceasta e bine 
venită pentru studenţi să vadă şi alte locuri istorice. 
Și urmează: 

„+... Văd trenurile pline de studenţi de liceu, sosind 
pe timpul unei veri frumoase din ost și din vest, din 
nord şi din sud. Cei din ost se coboară poate deja 
în Kösen şi fac o escursie pe Rudelsburg, cei din sud 
se opresc în lena, și sosesc pe jos în Weimar, cei 
din nord salută, eventual, Kyffhăuser-ul şi Domul din 
Erfurt, cei din vest îşi întrerup călătoria în Eisenach 
(tot locuri istorice). Şi mai apoi s'au strâns cu toții 
în Weimar, pe toate străzile vezi chipie colorate în 
toate culorile și feţe pline de tinerețe și sănătate. 
Aici intră o parte din ei în casa lui Schiller, dincolo 
alţii în casa lui Goethe, fiinţe contemplative se pre- 
umblă pe drumurile tăcute ale parcului sau spre 
Tiefurt şi Belvedere, până ce-i unește la un loc pe 
toţi reprezentaţia de scară înaintea scenei, care în- 
truchipează lumea. Va fi un joc mulțămitor pentru 
actori; căci public mai bun decât tinerimea germană 
nu există pe lumea întreagă. Şi astfel se sălășiuiesc 
toţi marii noştri scriitori, pentru totdeauna, în inimele 
tinerilor germani; căci e cu totul altceva, dacă apar 
singuratici, din ziua spălăcită, şi altceva, dacă sosesc 
întrun ciclu întreg, în reprezentații de gală, repre- 
zentând întreagă personalitatea autorului, şi asta pe 
pământ classic“. 

Nu e frumos tabloul, care ni se desfăşoară? Nu 
ne bucură, chiar şi pe noi, cari nu facem parte din 
națiunea germană? 

Breșura lui Bartels a prins teren. Studentul, care 
mi-a arătat-o în Lipsca, eră membru de pe băncile 
şcoalei şi are să participe în anul ce vine la primul 
ciclu. S'a format deja societatea, (cu numele Schiller- 
bund), sa asigurat deja primul an de încercare 
— 30,000 de mărci s'au strâns din oferte benevole — 
mai e de lipsă o sumă, neînsemnată pentru referinţele 
germane, de 10,000 de mărci (12,000 coroane). Zilele 
viitoare o să se țină adunarea generală, unde se va 
stabili primul program a! repertoriului şi tinerii ger- 
mani o să vadă reprezentațiile classice pe pământul 
sfințit de marii lor scriitori. 

Veţi zice: Foarte frumos, dar noi nu suntem în 
stare să tragem foloase de aici!). 

Asta nu vom putea-o îndeplini noi. 

Dar mă gândesc la altceva. Îndemnu! acesta se va 
puteă folosi foarte bine. Să ne îngrijim şi noi de re- 
prezeutaţii în liceele noastre. Dacă nu vor puteă să 
joace actori cu rutină piese classice, să luăm pe 
actorii noştri, câţi îi avem, şi să-i rugăm să ne dea 
mână de ajutor. N'aţi văzut pe studenții saşi cum 


1) Pentru ceice se interesează mai deaproape: Das 
W eimarische HoftheateralsNationalbiihne 
für die deutsche Jugend. Weimar 1907. Ediţia 
a 3-a de Adolf Bartels. 


joacă pe Wilhelm Tell şi Antigona şi alte tragedii şi 
drame? Cele două clase ultime ale liceelor noastre 
şi ale clasei comerciale să pregătească cele repre- 
zentaţii îngrijite. 

lată, în liniamente generale, cum îmi închipuiu în- 
treagă mișcarea: 

In Braşov, în Blaj, în Năsăud, în Beiuş se alege 
câte o piesă teatrală de seamă (voiu vorbi mai jos 
despre aceasta) de cu vreme, după începutul anului 
şcolar. (Timpul de acum e foarte potrivit). Dacă sunt 
tineri talentaţi, cari să poată jucă rolurile principale 
din Ovidiu sau Fântâna Blanduzici sau luliu Caesar 
(Shakespeare), foarte bine, — de nu, se roagă Zaharie 
Bârsan şi Aurel Paul Bănuţiu, şi ceilalți actori: 2-3 
câţi îi avem — să ia rolurile mai grele. Celelalte se 
studiază de tincrii studenţi. In decurs de câteva luni 
se poate ajunge un rezultat mu:ţămitor. 

In privinţa aceasta am cetit un articol interesant, 
pe care-l rezum aici: 

E vorba de o carte. („Théâtre au college, du 
moyen âge à nos jours“ — Teatrul în colegiu, din 
evul mediu până ?n zilele noastre — de Gofflot, re- 
cenzia de A. Brisson, „Le Temps“ 22/VII 1907.) In 
cartca aceasta se află o descriere interesantă a re- 
prezentaţiilor date de studenţii universitari din Harwad. 
lată ce fac studenţii aceştia: dau reprezentații în 
fiecare an, în luna lui Decemvrie. Aleg piesa primă- 
vara, în cercul lor literar. Fiecare membru își exprimă 
ideile, preferinţele, critică o piesă, care nu i se pare 
potrivită. (Molière e preferit de obicei). Președintele 
cercului constitue mai apoi comitetul. Comitetul se 
compune din: 

1. actori — studenţi cari joacă, 

2. grupul studenţilor cari sc îngrijesc de costume 
şi de punerea în scenă, 

3. grupul, care se îngrijește de afişele artistice. 

Nu se va puteă face şi la noi acelaș lucru? 

Inchipuiţi-vă cele 2 clase ultime alegându-şi, sub 
conducerea unui domn profesor de româneşte, o piesă 
teatrală, mai mare sau mai mică, după buna chibzu- 
iată. Să ne închipuim împărțirea rolurilor ca la stu- 
denţii de mai sus. Se va zice: cei din clasa a 8-a nu 
vor puteă luă parte activă, căci au prea multe de 
lucru în anul ultim. Bine. Se vor îngriji eventual de 
textul autentic la o traducere sau de alte ramuri, 
cari răpesc mai puţin timp. Dar unul sau altul tot va 
puteă să înveţe un rol. 

Și acum închipuiţi-vă pe studenţi la lucru. Intocmai 
ca universitarii din Harwad: 

Actorii-studenţi se vor alege prin concurs. Rolurile 
vor fi dublate, ca să nu se întâmple nici o greutate 
în caz de boală. Repetiţii se vor ţineă după trebuinţă 
cu discuţii asupra textului, cu dicţiuni corecte. (Ame- 
ricanii din Harwad se zice că joacă ca nişte actori 
francezi rutinaţi şi au o dicţie curată franțuzească). 
In cazul când va fi între dânşii, cu o săptămână-două 
înainte, un actor, va îndreptă, ce este de îndreptat. 

Grupul celalalt va alege costumele potrivite, va 
răsfoi biblioteci, cataloage, arhive, ca să găsească 
decoruri din vremea când se întâmplă acţiunea: la 

Ovidiu, toge şi vile romane, la Despot Vodă, cetățui 
de ale domnilor noştri. Vor intrebă la Teatrul național 
din Bucureşti, din laşi. Cei mai talentaţi într'ale pic- 
turei vor desemnă şi pictă chiar culisele, de va fi cu 
putinţă. 

Urmează ceilalţi: cu afişele. Studenţii americani 
fac afişe artistice, cu desenuri, cu portrete, cu estampe 
vechi, cu fotografiile scenelor principale şi vând afişele 
acestea între cunoscuţi. Chiar numai din vânzarea 
aceasta îşi acopere cheltuielile. (Ei le au mari — 19 
până la 20,000 de franci!) 

Să încercăm să folosim te e posibil din exemplele 
cele două: din Weimar și Harwad. Și să dăm şi noi 
ceva din partea noastră. 

Ştiu că se studiază, în „teoria dramei“, în clasele 
superioare drame şi tragedii. Să nu se poată repre- 
zentă ceva din partea elevilor noștri în felul arătat 
mai sus? 

Avem pe Ovidiu, avem Fântâna Blanduziei, avem 
pe Despot Vodă, dar avem şi traduceri bune. Cele 
subliniate în seria din Weimar sunt traduse și la noi. 
Din franţuzește avem în România multe traduceri. 
Ne-ar stă de sigur la dispoziţie şi arhiveie teatrelor 
noastre. 

E vorba să se pornească mişcarea. Dela studenții 
din Harwad să învăţăm organizarea, dela Weimar să 
luăm sistemul de ciclu. Să facem de pildă astiel: in 
fiecare an să se întâlnească studenții din clasele su- 
perioare (5, 6, 7 şi 8 liceală) în câte un oraş cu liceu 
(deci în Brașov, Blaj, Năsăud, Beiuș, mai târziu şi 
Brad). Fiecare oraş să-și joace piesa sa. (Se vor în- 
griji de mai înainte conducătorii să nu fie identice 
piesele). Ascultătorii să fie deci recrutaţi din şirul 
camarazilor din celelalte oraşe şi din publicul româ- 
nesc cu dragoste peniru pornirile noastre. Inaintea 
fiecărei reprezentații — căci vor fi 3—4 sări — va 
țineă, eventual, profesorul de româneşte o scurtă 
conferință — 10—15 minute — în care va schiță im- 
portanţa piesei ce se joacă. 

Din programele vândute — să nu se vândă vre-o 
câteva mii, când e vorba de o acţiune atât de no- 
bilă? — să se plătească spesele pentru decorație, 
eventual şi cele de drum. 

Dacă nu se vor găsi inimi generoase în oraş cari 
să găzduiască vre-o 3—400 de elevi, se vor face co- 
lecte ca pentru excursiile în Italia, cu cotizaţii mici 
de tot, săptămânal sau lunar. Astea vor fi: pentru 
drum, şi întreţinere în Braşov, Blaj, Năsăud sau Beiuș. 

Şi ce excursii Sar puteă intreprinde și ce prietinii 
s'ar puteă legă și ce orizonturi largi sar puteă primi! 

Inainte.de toate fără de nici un caracter politic, 
dar absolut fără de caracter politic. Politica cea 
mai bună ce s'ar face ar fi cimentarea bunului gust 
în inimile tinerilor. 

Imi închipui că se va găsi in fiecare oraş din cele 
amintite un domn profesor, care să se declare învoit 
cu o conducere atât de mulțumitoare. Imi închipui 
că-și va da fiecare seama de marea importanţă ce ar 
rezultă dintro reuşită a acestor jocuri. 

Ne vom creşte actori cu timpul din tinerii liceieni. 


Nrul 20, 1908. 

Vor învăță cum să pună în scenă mai bine, cum să 
pășească, cum se joace. Și mâne-poimâne, când vor 
fi în mijlocul nostru, vor şti să conducă chiar repre- 
zentaţii mai modeste. 

Nu-mi fac prea multe iluzii, nu Sunt prea idealist, 
când prezic o reuşită escelentă întregei întreprin- 
deri, dacă vom începe-0.!) 

E rândul celor chemaţi să-şi facă datoria. Tineri 
elevi, cari cetiți rândurile acestea, daţi-vă părerea: 
bună sau rea, trimițând câteva șire Luceafărului. De 
asemenea D-Voastră, cari vă simţiţi chemaţi. 

In România ar putea prinde ideia fără de întârziere. 

Tăcerea ar fi prea crudă. Nu pentru mine, ci 
pentru idee. 

Şi acum pe lucru. E începutul anului şcolar. 


Weimar, Sept. 1908. Horia Petra-Petrescu. 


Filaret Musta episcop al Caransebeşului. Sinodul 
electoral al diecezei gpr.-or. rom. a Caransebeşului, 
întrunit în ziua de 4 Octomvrie n., a ales episcop al 
Caransebeşului, în locul răposatului Nicolae Popea, 
p2 arhimandritul Filaret Musta. 

Noul episcop s'a născut la 20 Martie 1839 dintro 
familie preoțească. După terminarea liceului din Beiuș, 
a urmat facultatea juridică din Dobriţin şi a terminat 
facultatea teologică din Caransebeş și Lipsca. După 
întoarcerea sa în ţară, a muncit ani indelungaţi la fa- 
cultatea de teologie din Caransebeș, mai întâi în ca- 
litate de profesor, apoi în calitate de director, — până 
la 1888. La 1892 a fost înaintat la demnitatea de ar- 
himandrit. 

Noui episcop a împlinit vârsta de 69 de ani. 

* 

Abecedar pentru analfabeți. „Asociațiunea“ pu- 
blică concurs, cu terminul de 15 Aprilie 1909, pentru 
cel mai bun Abecedar pentru analfabeți, care se va 
premiă cu 100 cor. și se va tipări în Biblioteca popo- 
rală a Asociaţiunii, plătindu-se autorului câte 40 cor. 
de coală de tipar. 

Acest abecedar în împrejurările actuale, când ştiinţa 
de carte e o condiție fundamentală a vieţii noastre 
naţionale, împlinește o lipsă arzătoare în educația 
culturală a țărănimii. Nădăjduim că invăţătorii noştri 
îşi vor da toată silința să pregătească o lucrare cât 
mai practică şi cât mai desăvârşită. 

În iarna acestui an se vor încercă să se țină, în 
cadrele Asociaţiunii, şi cursuri pentru instruirea anal- 
fabeţilor, — cursuri cari, în faţa evenimentelor din ţara 
noastră, sunt chemate să aducă cele mai mari foloase 
naţionale. Domnii protopopi, preoţi şi învăţători tre- 
bue să-şi ţină de datoria lor cea mai sfântă a munci din 


răsputeri pentru aranjarea lor în cât mai multe comune. 
* 


+} Dar chiar şi noi avem dovezi, că s'a jucat cândva 
teatiu din partea elevilor noștri. in 1826, de pildă, 
joacă clericii sem. metrop. din Biaj: „Egloga pasto- 
rală“ de Tim. Cipariu şi se entuziasmează întru atâta 
încât adună 400 de fl. pentru o scenă. (Vezi T. T. 
Burada, Archiva laşi XVI. nr. 7 și 8; „Transilvania“, 
număr festiv, 1895 pg. 61.) 

Jubileul unui liceu din Basarabia. La 25 Sept. n., 
liceul cel dintâiu din Chişinău (Basarabia) şi-a serbat, 
cu mare pompă, jubileul de 75 de ani de existenţă. 
Ceceace ne interesează mai mult în istoria acestui liceu 
e că chiar din primul an în liceu se învăţă și 
limba moldovenească. Câţiva ani învăţarea limbei 
moldovene a fost obligatoare, apoi a devenit faculta- 
tivă şi elevii erau liberi să înveţe limba moldovenească 
sau cea germană. Cum majoritatea elevilor erau mol- 
doveni, — ei preferau să înveţe limba maternă şi nu 
cea g.rma'ă. 

Motivul pentru care s'a întrodus în liceu învăţarea 
limbii moldovene eră că liceul aveă menirea să dea 
Basarabiei oameni ce vor ocupă funcțiuni publice şi, 
deci, în calitatea aceasta ci trebuiau să cunoască 
limba moldovenilor. 

Pe timpul războiului din 1877/78 sa suprimat în 
liceu învățarea — şi facultativă — a limbii moldovene. 

+ 


Știri. Carmen Sylva, regina României, publică în 
„Corierre della Sera“ din Milano un foarte interesant 
articol asupra femenismului. Sunt, mai ales, preţioase 
cele ce scrie despre viața conjugală la Daci, „pă- 
rinții noştri“. 

* „Nunta lui Figaro“, celebra operă a scriitorului 
francez Caron de Beaumarchais (1732—1799), s'a re- 
prezentat la 1 Octomvrie a 500-a oară, în teatrul na- 
ţional din Berlin. Pentru întâiaşdată s'a reprezentat 
la 14 Sept. 1790. În 1827 a ajuns prima sută de re- 
prezentaţii, in 1877 a treia sută și după 15 ani, în 
1892, a patra sută. 

* În acest număr publicăm un fragment din „Tra- 
gedia omului“ de Emeric Madách, tradusă de dl Octavian 
Goga. Traducerea se va pune în curând sub tipar. 

* Reviste şi ziare. În „Viaţa românească“ din Iaşi, 
numărul 8 pe August, colaboratorul nostru d! loan 
Agârbiceanu publică o înduioşătoare schiță „Fefe- 
leaga“, zugrăvind, cu măiestria-i cunoscută, viaţa chi- 
nuită a unui om necăjit. Mai remarcăm din sumarul 
bogat o nuvelă de M. Sadoveanu („O zi, ca altele“) 
şi un studiu interesant de Octav. G. Lecca „Asupra 
originii şi istoriei Țiganilor“. 

Numărul cuprinde, în afară de aceste bucăţi, poezii, 
cronică artistică, economică, internă şi externă, Mis- 
cellanea, Recensii, Revista revistelor (cuprinzând şi un 
răspuns la atacurile dlui N. Iorga), etc. 


* În Craiova a început să apară, cu începere dela 
1 Septemvrie, o revistă „Ecoul Pressei', urmărind 
ținta de a face cunoscute cetitorilor, prin reproduceri 
din diferitele ziare şi reviste, mişcarea intelectuală şi 
politică dela noi și din străinătate. Reproducerile nu 
sunt însoţite de nici un fel de comentar — aprobător 
sau desaprobător, — ci se lasă cetitorilor să judece 
ei oamenii şi faptele. 

Directorul revistei e di M. Andreescu. Red. şi adm. 
Craiova, str. Unirii 119. Apare de două ori pe lună. 


sa 


Poșta Redacţiei. 


D. Bl. Din „descrierea“ d-ale cităm cele două 
propoziţii dela început. 

Una scurtă: „Tăcere mormântală!!“. 

Apoi a două, lungă: „Sătuţul dela poala muntelui 
cu căsuțele lui mici şi sărăcăcioase alipite aproape 
una de alta şi învăluite 'n întuncrec și tăcere, pare 
o grămadă de ruine, în cari nu Sar află nici o urmă 
de viaţă, pentrucă țăranii osteniţi de munca zilei, 
dorm somnul dulce şi adânc al omului ce, pe lângă 
sărăcie mai fiind îngreunat cu alte zeci de năcazuri, 
munceşte din greu toata ziua pentru susţinerea sa şi 
a familiei, — căci altcum ar peri —, iar puţinele ciasuri 
de odihnă ale nopţii le foloseşte spre recrearea, ca 
așa a doua zi cu puteri îndoite să se apuce iarăş de 
munca ostenitoare, — şi astfel nici întro parte nu se 
aude nici o mişcare, nici un zgomot, ci toţi şi toate 
sunt în repaus“. 

Urmează alte două propoziţii tot atât de lungi — 
şi fără inţeles — şi descrierea „Miezul nopţii“ e ter- 
minată. O singură îndrumare putem să-ţi dăm: să 
ceteşti mult, mult... 

Î. U. D-a. „Fericit“: Subiect banal, povestit naiv. 

D. S. S-a. „Din alte vremuri“: Acelaș răspuns. 


M. S. „Robul“: Întreagă povestirea e clădită pe o 
întâmplare cu neputinţă. Desfășurarea acțiunii e falşă 
şi nemotivată. 

C. P. T.-mic. „Blăstăm“: Subiect tratat de atâţia 
alţii: dragoste, crimă, beţie. Motivările psihologice 
lipsesc cu totul. Nuvela sar puteă termină și mai 
puţin tragic, sau chiar cu bine, fără ca acest sfârşit 
să pară mai puțin motivat. Povestirea curge, altmin- 
teri, destul de uşor. Mai încearcă. 


P. Pădureanu. Caţa. De primul sonet nu mai 
vorbim... În al doilea sar păreă că din „toate do- 
rurile în suflet scrise“ ar vrea să tresară unul întrupat 
în versuri. Dar numai se pare. Strofele merg... 


Poienar. Cernăuţi. Poezioarele nu pot fi „inco- 
ronate cu succes“. Regretăm. 


A. M. Observațiile D-voastre sunt reale. E foarte 
adevărat că, în multe părţi, credința ţăranului faţă de 
„domnii“ români e zdruncinată. Cazurile pe cari le 
povestiți D-voastră sunt interesante. Păcat că n'aţi 
reuşit să le dați o formă artistică. 

N. R. Brăila. Din poeziile ce ne-aţi trimis putem 
reproduce, la acest loc, următoarele strofe: 

Pe flori călcând, pe flori din lunci, 
Imi pierd adesca calea... 

Şi mi-o găsesc abia atunci 

Când mă cuprinde jalea... 


lar când pe drumuri ostenit 
Ajung întâiaoară, 

Mă culc, visând, pe fân cosit, 
La ochii de cicoare. 


sa 

Poşta Administraţiei. 

N. M. (Ab. 2730, Făgăraș). Abonamentul DV. e 
achitat până la 31 Dec. 19C8. 

T. Ş. (Ab. 2419). Am primit suma de 11 cor. şi vă 
mulţămim, convinşi că aveţi să vă împliniţi şi pe viitor 
promisiunea. Revista vă merge. 

1. H. (Ponor.) Numerele reclamate Vi le-am trimis, 
fără a socoti ceva pentru ele. 

C. P. (Ab. 2685). Am primit abonamentul pe 1907 
şi 1908. Vă mulțămim. 

Z. B. (Ab. 2C66). Am primit abonamentul pe 1907 
şi 1908. Mulţămite. 

|. P. H. (Ab. 2079). Aţi achitat abonamentul până 
la 31 Dec. 1908. 


|. N. (Ab. 2758). Am primit suma de 10 cor. Aţi 
achitat ab. până la 31 Dec. 1908. 

I. B. (Ab. 2009). Ne încredem în promisiunea DV. 
și aşteptăm până la 1 Noemvie. 

G. P. (Ab. 2559, Bucovina). Aveţi dreptate. Cu suma 
trimisă, abon. DV. e achitat pe întreg anul 1908. 

V. S. (Ab. 2710). Abon. DV. e achitat până la sfâr- 
Şitul anului 1908. 

1. O. (2139.) Achitat până la 31 Dec. 1908. Vă mul- 
țămim. 

ss 


Redactor: OCT. C. TĂSLĂUANU. 


MINISTERUL 


DE FINANȚE 


== DIRECȚIUNEA DATORIEI PUBLICE ȘI A PENSIUNILOR == 


Datoria Publică. Tablou de numerile de rentă 5%, amortibilă din 1903, împrumutul de 
185.000.000 lei, eșite la sorţi la tragerea dela 19 August (1 Septemvrie) 1908. 


Valoare nominală 953.000 lei. 


161065, 
162334, 
166527, 


139133. 
142160. 
143460, 
148390, 
149765, 
153000, 


34 titluri a 5.000 lei: 
162066, 162129, 162239, 162307, 
164990, 165040, 165675, 165790, 


114 titluri a 2.500 lei: 
140879. 140976, 141623. 142125, 
143199. 143251, 143390, 143452, 
147049, 147235, 147406, 148124, 
149404. 149526, 149646. 149697, 
151800, 151872, 152069. 152494, 
155102, 155135, 155364, 155439, 
156865, 157132, 157263, 157269, 
159843, 159873, 160116. 160162, 


161120, 161165, 
163082. 163106, 
166642. 166664, 


139345, 139424. 
142220, 142299, 
143528, 143818. 
148702, 148705. 
149979, 150243, 
153356, 153501, 
155454. 155465, 155547, 
157401, 157603. 158074, 
160210. 160448. 


285 titluri a 1.000 lei: 83194, 83416, 83581. 
85156, 85191, 85491. 85660, 85709, 85745, 86239, 86558, 


A 1l-a tragere. 


161614, 161691, 161888, 161961, 
164449, 164514, 164563, 164740, 


161390 
163365, 
167019, 
139440, 
142480, 
144106, 
148755. 
150244. 
153683, 
156028. 
158368, 


161499. 
163876, 
167036. 
139679, 
142501. 
144449, 
148756, 
150397, 
153749, 
156102, 
158433, 


161577, 
164351, 
167212. 
139865. 
142596, 
145361, 
148813, 
150445, 
154017, 
156223, 
158537, 


140131, 
142601. 
145615. 
148890, 
150482. 
154436, 
156396. 
158893, 


140161, 
142693, 
146197, 
149164, 
150804, 
154537, 
156460, 
159483, 


140365. 
142820. 
146329. 
149196, 
150925. 
154722, 
156486, 
159755, 


140450, 
143166, 
146512, 
149360, 
151280, 
155101, 
156573, 
159764, 


83647, 83833, 83851. 83942, 84077. 84808, 84919, 85046, 
86740, 86811. 87399, 87782, 87873, 87911, 85532, 38706, 


88727. 88744. 88951. 88986. 89115, 89340. 89767, 89782, 89972, 90070, 90136, 90169, 90205, 90308, 40337, 90409, 


90461, 90791, 90942. 90981. 91210, 91748, 91757. 91809. 
93848, 93858, 93901. 94362, 94567, 94842, 94995, 95064, 
97782, 97951. 98092. 98432. 98437. 98706, 98769, 98651, 98953, 99042, 99166. 99422, 99872, 


101026. 101467. 
103728, 103937, 
107024. 107351. 
108884. 109537, 
111704. 111720, 
112982. 113159. 
116120. 116192. 
119351, 119643, 
121881, 121893. 
123911. 123998. 
127453. 127462. 
13.950, 131071, 131137. 131408, 
133865, 133989, 134091. 134533, 
136197. 136632. 136795. 136930. 


100868, 
103427, 
107004, 
108817, 
111651, 
112781. 
115994, 
114099, 
121852. 
123905. 
127129. 
130154. 
133719. 
136411. 


101491, 
104170, 
107482, 
109601, 
111814, 
113193, 
116228, 
119705, 
122400. 
124455, 
127665. 


101608. 
104192, 
107682, 
109714. 
111879, 
113712. 
116447. 
119975, 
122536. 
124805. 
127706, 


102220, 
104507, 
107690, 
110042, 
112114, 
114410, 
117140, 
120021. 
122538, 
124980, 
127756. 
131874, 
134715, 
136948, 


102267, 
104703. 
107933, 
110083, 
112186, 
114875, 
117494, 
120782, 
122968, 
125237, 
198572, 
132048, 
134745. 


137570, 


92183, 92510, 92700, 92749, 93345, 93355, 93441, 93667, 
95174, 95178, 95747, 96873, 96982, 97346, 97471, 97569, 
100523, 100645, 100753, 
103038, 103040, 103262, 
105965. 106760, 106929, 
108430, 108451, 108780, 
110383, 110669, 110772, 
112464, 112468, 112533, 
115733. 115822, 115923, 
118338, 118366, 118731, 
121615. 121737, 121842, 
123750, 123816, 123854, 
126604. 126866. 127064, 
128941, 129377, 129784, 130163, 
132090. 132097, 132119, 132141, 132241. 132349, 133311, 
134803, 134896, 135269, 135401, 135596, 135856, 136292, 
137985; 138025. 138045. 138055, 138709. 


102333, 
104779. 
108083, 
110250, 
112259, 
115017, 
117575, 
121053, 
122969, 
125502, 
128611, 


102433. 
104790, 
108127, 
110255, 
112331, 
115152. 
117905, 
121982, 
123102, 
125866, 
128706, 


103014. 
105850, 
108330, 
110305, 
112426, 
115216, 
118058, 
121510, 
123131, 
126145. 
123727. 


103016, 
105933. 
108356. 
110339, 
112455, 
115705, 
118085, 
121583. 
123173, 
126173, 


TIPARUL LUI W. KRAFFT ÎN SIBIIU. 

